**PRAVILA IN POGOJI SODELOVANJA V NAGRADNI IGRI V SKLOPU ANKETE O PROMETU V OBČINI BREŽICE**

**Podatki o organizatorju nagradne igre**

Ti splošni pogoji in pravila določajo način, izvedbo in pogoje prirejanja nagradne igre, ki poteka v sklopu Ankete o prometu v Občini Brežice. Nagradno igro prireja organizator Savaprojekt d.d. Krško, za naročnika Občino Brežice.

Nagradna igra bo potekala od 29. 7. 2016 do 22. 9. 2016.

**Način sodelovanja in potek nagradne igre**

V nagradni igri lahko sodelujejo vsi občani Občine Brežice, ki so starejši od 12 let in ki bodo izpolnili Anketo o prometu v Občini Brežice ter zabeležili svoje podatke, in sicer ime in priimek ter kontaktno telefonsko številko ali naslov elektronske pošte.

Anketa z nagradno igro bo dostopna na spletni strani Občine Brežice.

Upoštevajo se ankete oddane v času od 29. 7. 2016 do 22. 9. 2016.

Zaposleni pri organizatorju in naročniku nagradne igre ne smejo sodelovati v nagradni igri.

**Nagrade**

Nagrade bodo podeljene v naravi. Nagradni sklad nagradne igre znaša 700 € (glavna nagrada v okvirni vrednosti 300 € ter ostale nagrade v skupni okvirni vrednosti 400 €).

Vrednosti nagrad so navedene v bruto znesku.

Bruto znesek nagrade v naravi je vrednost nagrade z davkom na dodano vrednost, povečan za davčni odtegljaj (akontacijo dohodnine).

**Akontacija dohodnine**

Organizator nagradne igre od bruto zneska obračuna in plača akontacijo dohodnine v imenu in za račun prejemnika nagrade skladno z Zakonom o dohodnini in Zakonom o davčnem postopku.

Organizator nagrade ob koncu dohodninskega leta prejemnika nagrade obvesti o višini prejete nagrade za namen dohodninske napovedi. Morebitna doplačila dohodnine v skladu z letno dohodninsko odločbo gredo v breme prejemnika nagrade.

Za izvedbo obračuna in plačila akontacije dohodnine mora nagrajenec pred prejemom nagrade organizatorju nagradne igre pisno predložiti natančne osebne podatek (prejemnik nagrade izpolni obrazec: ime in priimek, naslov stalnega prebivališča in davčna številka).

**Določanje nagrajencev**

Žrebanje nagrajencev bo potekalo v roku 10 dni po zaključku nagradne igre v prisotnosti komisije, ki jo sestavljajo člani organizatorja in naročnika nagradne igre.

Nagrajenci bodo obveščeni po telefonu oziroma elektronski pošti.

**Prevzem nagrade**

Pogoj za pridobitev nagrade je, da se sodelujoči strinjajo z Splošnimi pogoji in pravili nagradne igre. Šteje se, da so udeleženci z oddanimi podatki v anketi seznanjeni Pravili in pogoji sodelovanja nagradne igre ter z njimi soglašajo.

Nagrade bodo nagrajencem podeljene na prireditvi v okviru Podjetniško obrtnega in kmetijskega sejma (15. – 16. oktober 2016). Nagrajenci se obvežejo nagrade prevzeti na prireditvi osebno ali preko pooblaščenca, v nasprotnem primeru si organizator pridržuje pravico, da izžreba drugega dobitnika nagrade. Natančen datum in ura podelitve nagrade bosta nagrajencem sporočena hkrati z obvestilom o nagradi.

Če je nagrajenec mladoletna oseba, ki še ni poslovno sposobna, obrazec o izplačilu nagrade podpišejo njeni starši ali skrbnik.

**Varovanje informacij in osebnih podatkov**

Organizator nagradne igre se zavezuje, da bo z osebnimi podatki, pridobljenimi tekom nagradne igre, ravnal skrbno in jih varoval ter obdeloval v skladu z Zakonom o varstvu osebnih podatkov (Uradni list RS 94/07).

Nagrajenci nagradne igre soglašajo z javno objavo imena in priimka.

Krško, dne 29. 7. 2016